Den 10. april 2019 blev det annonceret på en pressekonference i Bruxelles af Event Horizon Telescope-samabejdet, at man for første gang i historien havde taget et billede af et sort hul. Det supermassive sorte hul i centrum af M87, der benævnes M87*, er optaget ved hjælp af radio-interferometri. Man har selvfølgelig ikke lavet et billede af det sorte hul, men man har lavet billeder i falske farver fra otte radioteleskopers modtagne radiobølger med en bølgelængde på 1,3 mm (EHF; millimeterbølger) udenfor, men tæt på, det supermassive sorte huls begivenhedshorisont i centrum af galaksen M87. Via Event Horizon Telescope samarbejdet har man estimeret M87* til at have en masse på (6,5 ± 0,2ₛₜₐₜ ± 0,7sys ) × 10⁹ solmasser. Det er en af de højeste kendte masser for sådan et objekt.